ದೇವೀ ಮಹಾತ್ಮ್ಯಮ್ ದುರ್ಗಾ ಸಪ್ತಶತಿ ತ್ರಯೋದಶೋ‌உಧ್ಯಾಯಃ

ಸುರಥವೈಶ್ಯಯೋರ್ವರಪ್ರದಾನಂ ನಾಮ ತ್ರಯೋದಶೋ‌உಧ್ಯಾಯಃ ||

ಧ್ಯಾನಂ
ಓಂ ಬಾಲಾರ್ಕ ಮಣ್ಡಲಾಭಾಸಾಂ ಚತುರ್ಬಾಹುಂ ತ್ರಿಲೋಚನಾಮ್ |
ಪಾಶಾಙ್ಕುಶ ವರಾಭೀತೀರ್ಧಾರಯನ್ತೀಂ ಶಿವಾಂ ಭಜೇ ||

ಋಷಿರುವಾಚ || ೧ ||

ಏತತ್ತೇ ಕಥಿತಂ ಭೂಪ ದೇವೀಮಾಹಾತ್ಮ್ಯಮುತ್ತಮಮ್ |
ಏವಮ್ಪ್ರಭಾವಾ ಸಾ ದೇವೀ ಯಯೇದಂ ಧಾರ್ಯತೇ ಜಗತ್ ||೨||

ವಿದ್ಯಾ ತಥೈವ ಕ್ರಿಯತೇ ಭಗವದ್ವಿಷ್ಣುಮಾಯಯಾ |
ತಯಾ ತ್ವಮೇಷ ವೈಶ್ಯಶ್ಚ ತಥೈವಾನ್ಯೇ ವಿವೇಕಿನಃ ||೩||

ತಯಾ ತ್ವಮೇಷ ವೈಶ್ಯಶ್ಚ ತಥೈವಾನ್ಯೇ ವಿವೇಕಿನಃ|
ಮೋಹ್ಯನ್ತೇ ಮೋಹಿತಾಶ್ಚೈವ ಮೋಹಮೇಷ್ಯನ್ತಿ ಚಾಪರೇ ||೪||

ತಾಮುಪೈಹಿ ಮಹಾರಾಜ ಶರಣಂ ಪರಮೇಶ್ವರೀಂ|
ಆರಾಧಿತಾ ಸೈವ ನೃಣಾಂ ಭೋಗಸ್ವರ್ಗಾಪವರ್ಗದಾ ||೫||

ಮಾರ್ಕಣ್ಡೇಯ ಉವಾಚ ||೬||

ಇತಿ ತಸ್ಯ ವಚಃ ಶೃತ್ವಾ ಸುರಥಃ ಸ ನರಾಧಿಪಃ|
ಪ್ರಣಿಪತ್ಯ ಮಹಾಭಾಗಂ ತಮೃಷಿಂ ಸಂಶಿತವ್ರತಮ್ ||೭||

ನಿರ್ವಿಣ್ಣೋತಿಮಮತ್ವೇನ ರಾಜ್ಯಾಪಹರೇಣನ ಚ|
ಜಗಾಮ ಸದ್ಯಸ್ತಪಸೇ ಸಚ ವೈಶ್ಯೋ ಮಹಾಮುನೇ ||೮||

ಸನ್ದರ್ಶನಾರ್ಥಮಮ್ಭಾಯಾ ನ’೦೦೬ಛ್;ಪುಲಿನ ಮಾಸ್ಥಿತಃ|
ಸ ಚ ವೈಶ್ಯಸ್ತಪಸ್ತೇಪೇ ದೇವೀ ಸೂಕ್ತಂ ಪರಂ ಜಪನ್ ||೯||

ತೌ ತಸ್ಮಿನ್ ಪುಲಿನೇ ದೇವ್ಯಾಃ ಕೃತ್ವಾ ಮೂರ್ತಿಂ ಮಹೀಮಯೀಮ್|
ಅರ್ಹಣಾಂ ಚಕ್ರತುಸ್ತಸ್ಯಾಃ ಪುಷ್ಪಧೂಪಾಗ್ನಿತರ್ಪಣೈಃ ||೧೦||

ನಿರಾಹಾರೌ ಯತಾಹಾರೌ ತನ್ಮನಸ್ಕೌ ಸಮಾಹಿತೌ|
ದದತುಸ್ತೌ ಬಲಿಞ್ಚೈವ ನಿಜಗಾತ್ರಾಸೃಗುಕ್ಷಿತಮ್ ||೧೧||

ಏವಂ ಸಮಾರಾಧಯತೋಸ್ತ್ರಿಭಿರ್ವರ್ಷೈರ್ಯತಾತ್ಮನೋಃ|
ಪರಿತುಷ್ಟಾ ಜಗದ್ಧಾತ್ರೀ ಪ್ರತ್ಯಕ್ಷಂ ಪ್ರಾಹ ಚಣ್ಡಿಕಾ ||೧೨||

ದೇವ್ಯುವಾಚಾ||೧೩||

ಯತ್ಪ್ರಾರ್ಥ್ಯತೇ ತ್ವಯಾ ಭೂಪ ತ್ವಯಾ ಚ ಕುಲನನ್ದನ|
ಮತ್ತಸ್ತತ್ಪ್ರಾಪ್ಯತಾಂ ಸರ್ವಂ ಪರಿತುಷ್ಟಾ ದದಾಮಿತೇ||೧೪||

ಮಾರ್ಕಣ್ಡೇಯ ಉವಾಚ||೧೫||

ತತೋ ವವ್ರೇ ನೃಪೋ ರಾಜ್ಯಮವಿಭ್ರಂಶ್ಯನ್ಯಜನ್ಮನಿ|
ಅತ್ರೈವಚ ಚ ನಿಜಮ್ ರಾಜ್ಯಂ ಹತಶತ್ರುಬಲಂ ಬಲಾತ್||೧೬||

ಸೋ‌உಪಿ ವೈಶ್ಯಸ್ತತೋ ಙ್ಞಾನಂ ವವ್ರೇ ನಿರ್ವಿಣ್ಣಮಾನಸಃ|
ಮಮೇತ್ಯಹಮಿತಿ ಪ್ರಾಙ್ಞಃ ಸಜ್ಗವಿಚ್ಯುತಿ ಕಾರಕಮ್ ||೧೭||

ದೇವ್ಯುವಾಚ||೧೮||

ಸ್ವಲ್ಪೈರಹೋಭಿರ್ ನೃಪತೇ ಸ್ವಂ ರಾಜ್ಯಂ ಪ್ರಾಪ್ಸ್ಯತೇ ಭವಾನ್|
ಹತ್ವಾ ರಿಪೂನಸ್ಖಲಿತಂ ತವ ತತ್ರ ಭವಿಷ್ಯತಿ||೧೯||

ಮೃತಶ್ಚ ಭೂಯಃ ಸಮ್ಪ್ರಾಪ್ಯ ಜನ್ಮ ದೇವಾದ್ವಿವಸ್ವತಃ|
ಸಾವರ್ಣಿಕೋ ಮನುರ್ನಾಮ ಭವಾನ್ಭುವಿ ಭವಿಷ್ಯತಿ||೨೦||

ವೈಶ್ಯ ವರ್ಯ ತ್ವಯಾ ಯಶ್ಚ ವರೋ‌உಸ್ಮತ್ತೋ‌உಭಿವಾಞ್ಚಿತಃ|
ತಂ ಪ್ರಯಚ್ಛಾಮಿ ಸಂಸಿದ್ಧ್ಯೈ ತವ ಙ್ಞಾನಂ ಭವಿಷ್ಯತಿ||೨೧||

ಮಾರ್ಕಣ್ಡೇಯ ಉವಾಚ

ಇತಿ ದತ್ವಾ ತಯೋರ್ದೇವೀ ಯಥಾಖಿಲಷಿತಂ ವರಂ|
ಭಭೂವಾನ್ತರ್ಹಿತಾ ಸದ್ಯೋ ಭಕ್ತ್ಯಾ ತಾಭ್ಯಾಮಭಿಷ್ಟುತಾ||೨೨||

ಏವಂ ದೇವ್ಯಾ ವರಂ ಲಬ್ಧ್ವಾ ಸುರಥಃ ಕ್ಷತ್ರಿಯರ್ಷಭಃ|
ಸೂರ್ಯಾಜ್ಜನ್ಮ ಸಮಾಸಾದ್ಯ ಸಾವರ್ಣಿರ್ಭವಿತಾ ಮನುಃ||೨೩||

ಇತಿ ದತ್ವಾ ತಯೋರ್ದೇವೀ ಯಥಭಿಲಷಿತಂ ವರಮ್|
ಬಭೂವಾನ್ತರ್ಹಿತಾ ಸಧ್ಯೋ ಭಕ್ತ್ಯಾ ತಾಭ್ಯಾಮಭಿಷ್ಟುತಾ||೨೪||

ಏವಂ ದೇವ್ಯಾ ವರಂ ಲಬ್ಧ್ವಾ ಸುರಥಃ ಕ್ಷತ್ರಿಯರ್ಷಭಃ|
ಸೂರ್ಯಾಜ್ಜನ್ಮ ಸಮಾಸಾದ್ಯ ಸಾವರ್ಣಿರ್ಭವಿತಾ ಮನುಃ||೨೫||

|ಕ್ಲೀಮ್ ಓಂ|

|| ಜಯ ಜಯ ಶ್ರೀ ಮಾರ್ಕಣ್ಡೇಯಪುರಾಣೇ ಸಾವರ್ಣಿಕೇ ಮನ್ವನ್ತರೇ ದೇವೀಮಹತ್ಯ್ಮೇ ಸುರಥವೈಶ್ಯ ಯೋರ್ವರ ಪ್ರದಾನಂ ನಾಮ ತ್ರಯೋದಶೋಧ್ಯಾಯಸಮಾಪ್ತಮ್ ||

||ಶ್ರೀ ಸಪ್ತ ಶತೀ ದೇವೀಮಹತ್ಮ್ಯಮ್ ಸಮಾಪ್ತಮ್ ||
| ಓಂ ತತ್ ಸತ್ |

ಆಹುತಿ
ಓಂ ಕ್ಲೀಂ ಜಯನ್ತೀ ಸಾಙ್ಗಾಯೈ ಸಶಕ್ತಿಕಾಯೈ ಸಪರಿವಾರಾಯೈ ಸವಾಹನಾಯೈ ಶ್ರೀ ಮಹಾತ್ರಿಪುರಸುನ್ದರ್ಯೈ ಮಹಾಹುತಿಂ ಸಮರ್ಪಯಾಮಿ ನಮಃ ಸ್ವಾಹಾ ||

ಓಂ ಖಡ್ಗಿನೀ ಶೂಲಿನೀ ಘೊರಾ ಗದಿನೀ ಚಕ್ರಿಣೀ ತಥಾ
ಶಙ್ಖಿಣೀ ಚಾಪಿನೀ ಬಾಣಾ ಭುಶುಣ್ಡೀಪರಿಘಾಯುಧಾ | ಹೃದಯಾಯ ನಮಃ |

ಓಂ ಶೂಲೇನ ಪಾಹಿನೋ ದೇವಿ ಪಾಹಿ ಖಡ್ಗೇನ ಚಾಮ್ಬಿಕೇ|
ಘಣ್ಟಾಸ್ವನೇನ ನಃ ಪಾಹಿ ಚಾಪಜ್ಯಾನಿಸ್ವನೇನ ಚ ಶಿರಶೇಸ್ವಾಹಾ |

ಓಂ ಪ್ರಾಚ್ಯಾಂ ರಕ್ಷ ಪ್ರತೀಚ್ಯಾಂ ಚ ಚಣ್ಡಿಕೇ ದಕ್ಷರಕ್ಷಿಣೇ
ಭ್ರಾಮರೇ ನಾತ್ಮ ಶುಲಸ್ಯ ಉತ್ತರಸ್ಯಾಂ ತಥೇಶ್ವರಿ | ಶಿಖಾಯೈ ವಷಟ್ |

ಓಂ ಸೌಮ್ಯಾನಿ ಯಾನಿರೂಪಾಣಿ ತ್ರೈಲೋಕ್ಯೇ ವಿಚರನ್ತಿತೇ
ಯಾನಿ ಚಾತ್ಯನ್ತ ಘೋರಾಣಿ ತೈ ರಕ್ಷಾಸ್ಮಾಂ ಸ್ತಥಾ ಭುವಂ ಕವಚಾಯ ಹುಮ್ |

ಓಂ ಖಡ್ಗ ಶೂಲ ಗದಾ ದೀನಿ ಯಾನಿ ಚಾಸ್ತಾಣಿ ತೇಮ್ಬಿಕೇ
ಕರಪಲ್ಲವಸಙ್ಗೀನಿ ತೈರಸ್ಮಾ ನ್ರಕ್ಷ ಸರ್ವತಃ ನೇತ್ರತ್ರಯಾಯ ವಷಟ್ |

ಓಂ ಸರ್ವಸ್ವರೂಪೇ ಸರ್ವೇಶೇ ಸರ್ವ ಶಕ್ತಿ ಸಮನ್ವಿತೇ
ಭಯೇಭ್ಯಸ್ತ್ರಾಹಿನೋ ದೇವಿ ದುರ್ಗೇ ದೇವಿ ನಮೋಸ್ತುತೇ | ಕರತಲ ಕರಪೃಷ್ಟಾಭ್ಯಾಂ ನಮಃ |
ಓಂ ಭೂರ್ಭುವ ಸ್ಸುವಃ ಇತಿ ದಿಗ್ವಿಮಿಕಃ |

Web Url: http://www.vignanam.org/veda/devi-mahatmyam-durga-saptasati-chapter-13-shuddhakannada.html